মতপ্রকাশের স্বাধীনতার নামে বিদ্রƒপ ম্যাগাজিন শার্লি হেবদো অনবরত ইসলামের বিরুদ্ধে আক্রমণ চালিয়ে আসছে। ১৯৭০ সালে প্রতিষ্ঠিত এই পত্রিকা ‘হারা কিরি’ নামের আরেকটি পত্রিকার উত্তরাধিকারী। ফ্রান্সের প্রেসিডেন্ট চার্লস দ্য গলের মৃত্যুর পর তাকে ব্যঙ্গ করে কার্টুন আঁকায় হারা কিরি ম্যাগাজিন নিষিদ্ধ করা হয়। ১৯৮১-৯২ অর্থাভাবে পত্রিকাটি বন্ধ থাকে। ২০০৬ সালে হজরত মুহাম্মদকে (সা) নিয়ে ড্যানিশ পত্রিকার ১২টি অবমাননাকর কার্টুন পুনর্মুদ্রণ করে বিশ্বব্যাপী মুসলমানদের ক্ষিপ্ত করে তোলে। ২০১১ সালে আরেকটি কুৎসিত কার্টুন আঁকার পর পত্রিকা অফিসে হামলা হয়। এরপর থেকে এর প্রধান সম্পাদককে পুলিশি নিরাপত্তা দেয়া হয়। কার্টুনের ওই সংখ্যাটি চার লাখ কপি বিক্রি হয়। ২০১২ সালে মুহাম্মদ (সা) এর নগ্ন কার্টুন ছেপে মুসলমানদেরকে আঘাত করার অত্যন্ত ঘৃণ্য জিঘাংসা প্রকাশ করে।